Diari Oficial de la Generalitat Valenciana


Sumari del DOGV 2415, del 28-12-1994 (1994/833382)

DECRET 261/1994, de 20 de desembre, del Govern Valencià pel qual es modifica l'article 4 del Decret 54/1988, de 25 d'abril, pel que es reestructura i regula el Complex Educatiu de Cheste.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/20/261/dof/vci/html**

### Dades del document

Número de DOGV
:   2415

Data del DOGV
:   28-12-1994

Secció del DOGV
:   DISPOSICIONS GENERALS

Número del document
:   1994/833382


Data del document
:   20-12-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 261/1994, de 20 de desembre, del Govern Valencià pel qual es modifica l'article 4 del Decret 54/1988, de 25 d'abril, pel que es reestructura i regula el Complex Educatiu de Cheste.   
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 66, encomana als poders públics garantir la igualtat de tots els ciutadans en l'exercici del dret a l'educació en l'ensenyament postobligatori, mitjançant un sistema de beques i ajudes a l'estudi i una oferta suficient de places escolars.  
El Decret 186/1994, de 13 de setembre (DOGV núm. 2.354, de 27 de setembre), del Govern Valencià, que regula l'admissió de l'alumnat als centres docents no universitaris de la Comunitat Valenciana finançats amb fons públics, preveu, en la disposició addicional setena, que els centres docents que tinguen serveis complementaris de transport i residència s'hauran de regir per les seues disposicions específiques. Aquesta normativa tractarà de compensar aquestes dificultats derivades del lloc de residència o de la mancança de servei regular de transport públic que permeta el desplaçament diari de l'alumnat a un centre finançat amb fons públics.  
El Decret 54/1988, de 25 d'abril, del Govern Valencià, pel qual es reestructura i regula el Complex Educatiu de Cheste, preveu, en l'article quart, una convocatòria pública per a l'admissió de l'alumnat als centres del Complex Educatiu, en la qual s'atorga prioritat a l'alumnat becat.  
El Complex Educatiu de Cheste és l'únic de la Comunitat Valenciana que, a més a més d'estar dotat de residència per a l'alumnat i d'altres serveis complementaris, presenta una àmplia oferta de llocs escolars d'Ensenyament Secundari, tant de Batxillerat com de la majoria de les branques de Formació Professional. Per aquesta raó, aquest és el centre més adequat per atendre les necessitats d'escolarització i compensar les desigualtats en l'accés al dret a l'educació, geogràfiques i/o socials, de l'alumnat. En conseqüència, cal considerar el Complex com un centre amb una demarcació territorial que comprén tota la Comunitat Valenciana i que està adreçat a escolaritzar, principalment, aquell alumnat que no dispose d'oferta educativa a la seua localitat o tinga dificultats especials derivades del seu lloc de residència. Aquesta oferta serà gratuïta, o no, depenent del nivell de la seua renda familiar.  
Pel fet que la residència del Complex Educatiu de Cheste ha d'atendre, prioritàriament, l'alumnat amb dificultats per a desplaçar-se diàriament a un centre educatiu, siga alumnat becat o no, i en coherència amb l'esmentada disposició addicional setena del Decret 186/1994, sobre l'admissió d'alumnat, cal fer una nova redacció de l'article 4 del Decret 54/1988, pel qual es reestructura i regula el Complex Educatiu de Cheste.  
En virtut d'això, a proposta del conseller d'Educació i Ciència i amb la deliberació prèvia del Govern Valencià en la reunió del dia 20 de desembre de 1994,  
DECRETE:  
Article únic  
Es modifica l'article 4 del Decret 54/1988, de 25 d'abril, del Govern Valencià, que queda redactat en els termes següents:  
«Article 4  
L'admissió de l'alumnat es resoldrà mitjançant convocatòria pública, que establirà els requisits de participació i el barem. Tant els requisits com el barem tindran com a prioritat l'escolarització de l'alumnat amb dificultats especials derivades del seu lloc de residència, i si s'escau, de la mancança de serveis regulars de transport públic.»  
DISPOSICIó FINAL  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 20 de desembre de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZáLEZ


Còpia Permalink ELI